Vytautas Tallat-Kelpša

Vytautas Tallat-Kelpša (g. 1955 m. liepos 17 d. Pagėgiuose, Šilutės r.) – Lietuvos skulptorius.

 Biografija 
1962–1973 m. mokėsi Laukuvos (Šilalės r.) vidurinėje mokykloje, 1973–1978 m. studijavo ŠPI. Diplominis darbas „Grifonai“ pastatytas prie grafų Zubovų rūmų.http://old.skrastas.lt/?data=2010-10-04&rub=1144174552&id=1286112626  „Grifonų“ autorius į Šiaulius sugrįžo po 25-erių metų

1978–1980 m. – Telšių taikomosios dailės technikumo dėstytojas, 1983–1987 m. dirbo kūrybinį darbą.

1987–1988 m. – Panevėžio dailės mokyklos mokytojas, nuo 1988 m. – direktorius. Respublikinės dailės ugdymo ekspertų komisijos narys (1997–1999 m.), Vadybos ekspertas nuo 2007 m. Lietuvos dailininkų sąjungos narys (nuo 1995 m.)http://www.ldsajunga.lt/Nariai-1867-Vytautas_Tallat_Kelpsa, 2010 m. apdovanotas LDS padėkos raštu už aktyvią veiklą. Lietuvos karališkosios bajorų sąjungos narys nuo 1995 m. Išrinktas labiausiai nusipelniusiu meno srities panevėžiečiu (1998).Kas yra kas Lietuvoje 2009. Auksinis tūkstantmečio leidimas.Tallat-Kelpša Vytautas, 1231 psl. ISBN 978-9986-709-63-3

 Kūryba 
Nuo 1980 m. dalyvauja įvairiose parodose Lietuvos miestuose. Kūrybos sritys skulptūra, keramika bei tapybahttp://galerijaxx.lt/index.php/lt/menininkai/vytautas-tallat-kelpsa-skulptorius/placiau/. Skulptūros darbai puošia įvairių pastatų interjerus (Panevėžio miesto Sodroje 3 darbai) ir eksterjerus (Panevėžio J. Balčikonio gimnazijos vidiniame kiemelyje – 19 memorialinių lentų žymiems Lietuvos žmonėms atminti)https://paneveziokrastas.pavb.lt/atminimo-zenklai/az-autorius/vytautas-tallat-kelpsa/. Skulptorius yra sukūręs daug antkapinių skulptūrų bei mažosios plastikos darbų, surengė 14 personalinių kūrybos parodų Lietuvoje ir užsienyje. Kūrybai būdingas realybės formų, apimtinės struktūros ir turinio ryšys, vaizdo dekonstrukcija bei stilizuotos formos atgimimas naujoje plastinėje kalboje, mastelio ir proporcijų žaidimas, skirtingų medžiagų – bronzos, molio, šamoto, akmens, medžio – raiškos kalba.Vytautas Tallat-Kelpša. Skuptūra, tapyba, mažoji plastika.Tekstas Godos Giedraitytės. Amalkeros leidyba, Panevėžys 2005 m. ISBN 9955-659-09-2 Skulptūras yra įsigiję Lietuvos nacionalinis dailės muziejus, Mersino modernaus meno galerija, Austrijos dailės asociacija, privatūs kolekcionieriai Lietuvoje ir užsienyje.

Panevėžio miesto puoselėjimo, populiarinimo idėjų ir iniciatyvų organizatorius ir jų dalyvis bei tarptautinių akmens skulptūros simpoziumų Panevėžyje projektų vadovashttp://www.xxiamzius.lt/numeriai/2005/07/13/kult_03.html .

1989 m. dalyvavo tarptautiniame keramikų simpoziume Panevėžyje, skulptūra „Teatras“ yra Panevėžio dailės galerijos rinkinyjehttps://arspanevezys.lt/keramika/2018/05/29/vytautas-tallat-kelpsa/.

1999 m. sukurta skulptūra „Lizdas“ stovi Panevėžio miesto centre, penkios akmens skulptūros 2005–2013 m. pastatytos Panevėžio senvagėje.

1999–2016 m. dalyvavo dešimtyje skulptūros simpoziumų Lietuvoje. Skulptūros pastatytos Panevėžyjehttps://paneveziokrastas.pavb.lt/skulpturos-autorius/tallat-kelpsa-vytautas/, Ukmergėjehttps://ukmergeinfo.lt/ka_pamatyti/listing/skulptura-laiko-spirale/, Druskininkuose, Šventojoje, Dusetose, Laukuvoje.

2002–2018 m. dalyvavo 12-oje tarptautinių akmens bei medžio skulptūros simpoziumų užsienyje. Simpoziumų metu sukurtos skulptūros stovi
Kalmare (Švedija), Valmieroje (Latvija), Neuhagen bei Berlin (Vokietija), Lutage (Italija), Mersine (Turkija)https://www.mersinportal.com/mersin/heykeltiraslar-spor-konulu-heykeller-yapmaya-devam-ediyorlar-h471.html, Jelgavoje (Latvija), Alanijoje (Turkija), Stambule (Turkija), Rygoje (Latvija), Sorijoje (Ispanijahttps://heraldodiariodesoria.elmundo.es/articulo/cultura/muestra-plaza-mayor-presentara-obras/20180922141600161400.html ,).
2005 m. sukūrė skulptūrą futbolui Panevėžyjehttps://paneveziokrastas.pavb.lt/istorijos-puslapiai/vytauto-tallat-kelpsos-skulptura-panevezio-futbolininkams/.
Sukurti paminklai Panevėžyje ir kituose Lietuvos miestuose:

2001 m. paminklas pulkininkui leit. J. Variakojui Nepriklausomybės aikštėje.

2007 m. – poetei Elenai Mezginaitei Šilaičių kapinėse.

2009 m. – „Liūdinti žydų motina“, pastatyta Atminimo skvere Panevėžio žydų kapinėsehttps://www.lzb.lt/2020/05/21/istorijos-atodangos/.

2018 m. – Vyčio Kryžiaus kavalieriams Ramygalojehttp://www.xxiamzius.lt/numeriai/2018/07/13/istdab_03.html .

 Šaltiniai 

 Nuorodos 
 1. Genė SILICKIENĖ„Bajoriškas prieskonis kūrybos kokteilyje“. Respublika, Kultūra, 2009 m. spalio 15 d.  
 Vitalija Jaliniauskienė „Suderinės laiko ir prasmės dydžius“. Sekundė, Kultūra 2018 m. gegužės 20 d.

Kategorija:Lietuvos skulptoriai